Fundraising er ifølge artiklen "en måde at skaffe midler på" herunder økonomiske midler. Artiklen Pengeindsamling vedrører udelukkende økonomiske midler, men er det nødvendigt med to seperate artikler? På Pengeindsamlings wikidata findes der ingen andre oversættelser - formentlig fordi der ikke skelnes mellem former for fundraising på andre sprog.
Jeg er helt enig i, at artiklen bør ligge under det danske navn. Jeg mener ikke, at det er to forskellige begreber. - () 26. aug. 2022, 22:32 (CEST)
"Nye" deltagere i diskussionen kan selvfølgelig også bidrage!
Selv foretrækker jeg 3, 2, 1 og 4 i den rækkefølge. () 4. feb. 2024, 08:45 (CET)
Jeg har ikke den stærkeste holdning eller viden... men jeg hælder mest til den samme rækkefølge som dig. // ( | ) 6. feb. 2024, 18:09 (CET)
 – Navnet på en sammenskrevet artikel (som jeg fortsat er modstander af) må komme an på hvad artiklen skal handle om. Hvis den handler om fundrasing (som ikke nødvendigvis er indsamling), bør den hedde "Fundrasing". Hvis den handler om indsamling af penge (som ikke nødvendigvis er fundrasising), bør den hedde "Pengeindsamling". Hvis den handler om indsamling i almindelighed (ikke nødvendigvis af penge), bør den hedde "Indsamling" -- ()
Mht. hvad det er for et indhold, den sammenskrevne artikel tænkes at have, mener jeg, at udgangspunktet i sammenskrivningsdiskussioner naturligt må være den tekst, der i forvejen er i de to artikler, der er tale om, så jeg forudsætter, at det er det, vi diskuterer her. () 4. feb. 2024, 13:09 (CET)
 skrev "udgangspunktet i sammenskrivningsdiskussioner naturligt må være den tekst, der i forvejen er i de to artikler". Jeg kan ikke se hvordan de kan kombineres.
 I Fundraising er der nævnt adskillige måder at lave at fundraising: sponsorater, fonde, offentlige puljer, loppemarkeder, lotterier, løb, markedsdage og indsamlinger. Tilsvarende i Den Danske Ordbog. Det vil sige at (penge-)indsamling kun er en ud af adskillige måder at lave fundraising på.
 I Pengeindsamling ses at det drejer om enhver aktivitet hvor man beder andre om penge inkl. for eksempel tiggeri. Dette er i modsætning til fundraising som ifølge artiklen typisk udføres af "NGO'er, foreninger, velgørende projekter og andre non-profit organisationer". Her siger Den Danske Ordbog "til et bestemt (velgørende) formål" Det vil sige at pengeindsamling, afhængig af formålet, ikke nødvendigvis er fundraising.
 Der er altså tale to begreber med et overlap, men hvor begge indeholder aktiviteter som ikke findes i det andet. Hvis det skal samles i én artikel, vil det overtræde den grundliggende regel om hver artikel skal omhandle ét betsemt emne. -- ()
Jeg mener fortsat, at det er ganske uklart, hvorved "fundraising" skulle adskille sig. Det er i den forbindelse mindre væsentligt, hvad artiklen i den nuværende næsten kildeløse form angiver. Jeg er enig i, at Pengeindsamling ikke nødvendigvis er Fundraising, men jeg anser Fundraising for et underbegreb til Pengeindsamling; det er bare et "smartere"/"finere" ord for det samme. 
Som jeg læser argumentet for forskellen, så er det, at Fundraising adskiller sig ved, at pengene kan komme ind eksempelvis ved salg af varer på et loppemarked, salg af lodder til et lotteri osv. Er det forskellen, så er det ganske vagt. Ethvert salg af en vare eller en tjeneste mod en pengeydelse vil i den sammenhæng være "fundraising", hvilket giver mindre mening (det lokale supermarked driver ikke fundraising). Hvis begrebet Fundraising dybest set et er smart ord, der dækker over indsamling af penge på den ene eller anden måde, og i øvrigt ikke har nogen klar definition, kan det ikke bære en selvstændig artikel. 
Virksomheders (særlig start-ups') kapitalrejsning benævnes ofte fundraising, hvilket (1) viser den stærkt flydende definition af begrebet, og (2) viser, at Fundraising ikke er reserveret altruistiske formål om at redde verden fra det ene eller det andet problem. Så en definition om, at Fundraising skulle være noget med at skaffe penge til et godt formål, vil heller ikke være rigtig. 
"Fundraising" er således et underbegreb til pengeindsamling, også selv om pengene kan indsamles på en markedsdag eller gennem udbud af et lotteri. 
Hvis der ikke er enighed om det, og hvis der er stemning for at beholde en selvstændig artikel om Fundraising, bør en sådan artikel være en hel del skarpere i sine definitioner end den nuværende, ligesom den skal have nogle ret solide kilder. Så længe der ikke er det, er det min opfattelse, at Fundraising skal ind i Pengeindsamling. -- () 4. feb. 2024, 16:37 (CET)
 , det lyder for mig som at du "ikke" går ind for en sammenskrivning af de to eksisterede artikler, men i stedet argumenter for skrivning af en ny artikel med bedre indhold. skrev at "at udgangspunktet [..] naturligt må være den tekst, der i forvejen er i de to artikler", og det er det som jeg påstår er umuligt. Jeg er enig med dig om behovet for en bedre artikel, men det falder for mig at se ikke ind under sammenskrivning. -- ()
Beklager, hvis jeg ikke har formidlet mit synspunkt tilstrækkelig klart. Jeg går ind for, at Fundraising skrives ind i Pengeindsamling. Kvaliteten af Fundraising artiklen er lav og bør forbedres, men det ændrer ikke ved, at artiklen bør skrives ind. 
"Hvis" det lykkes nogen med troværdige kilder at redegøre for, at Fundraising skulle være noget andet end at indsamle eller skaffe penge og derved noget ganske andet end Pengeindsamling, kan artiklen overleve selvstædigt, men som angivet så er diskussionen på grundlag af en præmis om artiklernes indhold i dag. -- () 4. feb. 2024, 18:32 (CET)
, jeg ser ikke noget særligt problem i at sammenskrive de to artikler, som p.t. har et ganske stort overlap, også selvom begreberne ikke er fuldstændig identiske. Sammenskrivning kræver selvsagt typisk lidt gefühl, hvor man tilpasser teksten, så den ikke har unødige gentagelser, og så den hænger logisk sammen. I et tilfælde som her, hvor ingen af teksterne er voldsomt kildebelastede, burde det ikke give de store problemer. Helt generelt ser jeg intet problem i, at en artikel om et begreb også nævner et andet tætbeslægtet begreb, selvom ingen af de to begreber er ægte delmængder af hinanden. () 4. feb. 2024, 20:48 (CET)
 Kommentar - Jeg syntes at "Pengeindsamling" vil være meget fint.-- () 14. feb. 2024, 07:56 (CET)
